|  |
| --- |
|   |
| It-handlingsplan |
| [Skriv myndighedens navn] |
| [Skriv dato] |
| Dokumentversion: [Indsæt eventuelt versionsnummer] |

| **Version nr.** | **Dato** | **Udarbejdet/revideret af** | **Ændringer/bemærkninger** |
| --- | --- | --- | --- |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

# Indhold

[Indhold 2](#_Toc99458948)

[0. Indledning og læsevejledning 3](#_Toc99458949)

[1. Opfølgning på den forrige it-handlingsplan 5](#_Toc99458950)

[2. Politiske mål og forretningsstrategi på myndighedens område 6](#_Toc99458951)

[3. It-handlingsplanens fokus og afgrænsning 7](#_Toc99458952)

[4. It-handlingsplanens nedslagspunkter 8](#_Toc99458953)

[5. Realisering af it-handlingsplanen 11](#_Toc99458954)

[6. Samlet overblik over initiativer 12](#_Toc99458955)

[7. Bilag 13](#_Toc99458956)

# Indledning og læsevejledning

| Denne boks er henvendt til de personer, der skal udarbejde it-handlingsplanen  |
| --- |
| Det overordnede formål med It-rådets review er at bistå myndigheden med at sætte en retning for at løse de udfordringer, myndigheden måtte have i sin it-portefølje.De grundlæggende elementer i It-rådets review er kortlægningen af myndighedens it-portefølje og denne it-handlingsplan.It-handlingsplanen er en obligatorisk skabelon i model for porteføljestyring af statslige it-systemer. Planen har til formål at sikre, at it-systemeporteføljen understøtter myndighedens kerneforretning ved at sætte fokus på vedligeholdelse, sikkerhed, sourcing mm.It-handlingsplanen er bygget op omkring følgende aktiviteter:* På baggrund af kortlægningen identificerer myndigheden eventuelle udfordringer i it-porteføljen og beskriver disse.
* Myndigheden opstiller på baggrund af udfordringerne samt forretningsmæssige, strategiske og politiske krav mv. et målbillede for den ønskede tilstand af it-porteføljen for de næste tre år.
* Myndigheden udarbejder initiativer, der har til formål at opfylde det opsatte målbillede.

It-handlingsplanen skal indeholde en kobling til myndighedens forretning og strategiske mål, således at it-handlingsplanen bliver en del af myndighedens samlede indsats de næste tre år.It-handlingsplanen består af en række obligatoriske kapitler og bilag. 1. Opfølgning på den forrige it-handlingsplan. Her giver myndigheden en kort status på implementeringen af den forrige it-handlingsplan og beskriver sammenhængen mellem den forrige og denne it-handlingsplan. Dette afsnit indeholder desuden en kort beskrivelse af udviklingen i it-porteføljens tilstand.2. Politiske mål og forretningsstrategi på myndighedens område. Her beskrives myndighedens forretningsstrategi og kerneopgaver, så den forretningsmæssige forankring af planen fremgår tydeligt. Herudover beskrives myndighedens it-organisation og it-governance.3. It-handlingsplanens fokus og afgrænsning. Her gives et samlet overblik over myndighedens it-portefølje, og det forklares, hvilke systemer der er en del af planen, og hvorfor dette fokus er valgt. 4. It-handlingsplanens nedslagspunkter. Her beskrives de udfordringer, kortlægningsdimensionerne har vist i datagrundlaget, og der opstilles initiativer i planen, som kan hjælpe myndigheden med at tage hånd om udfordringerne. Der er fire obligatoriske nedslagspunkter, men myndigheden kan medtage flere ved behov. 5. Realisering af it-handlingsplanen. Her beskrives hvilke økonomiske, organisatoriske og kompetencemæssige fordele og udfordringer myndigheden har ift. at kunne implementere it-handlingsplanen, og hvordan myndigheden vil imødekomme udfordringerne. 6. Samlet overblik over initiativer. Her oplistes it-handlingsplanens initiativer i tabelform, så der opnås overblik over de samlede initiativer og deres eventuelle sammenhænge. 7. Bilag. Det er obligatorisk at vedlægge det bagvedliggende datagrundlag for it-systemporteføljen. Skabelonens kapitler er obligatoriske at udfylde, men den enkelte myndighed opfordres til at tilpasse it-handlingsplanen efter behov med eksempelvis yderligere nedslagspunkter og/eller kapitler. Det står myndigheden frit for at vedlægge eventuelle større beskrivelser i bilag. Myndigheden bør inddrage visningerne fra datagrundlaget i it-handlingsplanen og kan dertil inddrage yderligere relevante visninger i selve planen eller i bilag.Brug af skabelon til it-handlingsplanIt-handlingsplansskabelonen indeholder vejledningstekst, som er anført i de enkelte kapitler. Vejledningsteksten skal slettes efter udfyldelse. Som supplement til den it-handlingsplansspecifikke hjælpetekst i dokumentet findes der også en uddybende vejledning til den samlede model for porteføljestyring af statslige it-systemer på [www.digst.dk](http://www.digst.dk/styring/systemstyring). |

# Opfølgning på den forrige it-handlingsplan

Myndigheden indleder it-handlingsplanen med en kort status på implementeringen af den forrige it-handlingsplan og beskriver sammenhængen mellem den forrige og denne it-handlingsplan. Dette afsnit indeholder desuden en kort beskrivelse af udviklingen i it-porteføljens tilstand.

# Politiske mål og forretningsstrategi på myndighedens område

I dette kapitel beskrives den kontekst, som myndighedens it-systemportefølje indgår i. Formålet er at skabe et overblik over, hvordan it-systemporteføljen understøtter myndighedens forretningsområder, om der er en tydelige forretningsmæssige forankring af it-handlingsplanen, og om der er en ledelsesmæssig forankring af myndighedens it-governance. Dette overblik kan eksempel gives gennem illustrationer, one-pagers eller lignende. Disse kan evt. vedlægges som bilag, ligesom myndigheden med fordel kan vedlægge større beskrivelser i bilag.

I dette kapitel giver myndigheden en beskrivelse af sin organisation, overordnede forretningsområder eller andre relevante faktorer, for eksempel de politiske mål på området, som it-systemporteføljen understøtter, og som kan have betydning for indholdet af it-handlingsplanen.

Dette kan ske ved, at myndigheden beskriver sine kerneforretningsprocesser og angiver, hvordan disse systemunderstøttes. Denne beskrivelse kan med fordel vedlægges et diagram over systemunderstøttelsen, eksempelvis i form af værdikæder.

Kapitlet indeholder endvidere en beskrivelse af myndighedens it-organisation. Beskrivelsen kan med fordel indeholde et organisationsdiagram. I forlængelse af dette beskriver myndigheden sin governance for it-organisationen, herunder eventuelle samarbejds- og beslutningsfora. Hvis myndigheden har overvejelser om in- eller outsourcing af opgaver behandles disse overvejelser også i dette kapitel.

Kapitlet bør indeholde en oversigt over hvilke større igangværende og allerede planlagte aktiviteter og projekter, der er i it-organisationen.

Såfremt myndigheden har udfordringer med it-arkitekturen, der har indflydelse på implementeringen af it-handlingsplanen, kan kapitlet indeholde en kort oversigt over arkitekturen samt myndighedens overvejelser, mål eller konkrete planer for udvikling af it-arkitekturen.

Myndigheden beskriver i dette kapitel også samarbejdet mellem it-organisationen og den øvrige forretning, og det angives, hvordan myndigheden sikrer, at it-organisationen understøtter forretningens behov. Myndigheden kan med fordel beskrive, om der findes procedurer for involvering af interne og eksterne brugere.

Endelig beskrives den strategiske retning for forretningen, herunder kerneopgaver som it-området og den samlede it-portefølje skal understøtte i form af reformer, sagsbehandling, effektivisering mm. de næste tre år. Myndigheden skal beskrive sammenhængen mellem sin forretningsstrategi og it-handlingsplanen. Såfremt myndigheden har en it-strategi, skal myndigheden desuden beskrive sammenhængen mellem it-strategien og it-handlingsplanen.

# It-handlingsplanens fokus og afgrænsning

Formålet med dette kapitel er, at give et overblik over myndighedens it-portefølje og de udfordringer, der måtte være med denne.

Kapitlet indledes med et overblik over myndighedens samlede it-systemportefølje. Overblikket indeholder en beskrivelse af, hvilke it-systemer der understøtter hvilke forretningsområder hos myndigheden.

Herudover angiver myndigheden den andel af den samlede portefølje, der er omfattet af den dybdegående kortlægning.

Myndigheden beskriver de udfordringer, der er måtte være med it-porteføljen.

Kapitlet skal indeholde oplysninger om den økonomi, som knytter sig til it-porteføljen, og hvor stor en del af de årlige omkostninger, der er dybdekortlagt. Myndigheden giver en uddybende beskrivelse af økonomistyringen af it-systemerne i forhold til den besvarelse, der er angivet i datagrundlaget.

[Visning: Økonomi for basiskortlagte it-systemer]

# It-handlingsplanens nedslagspunkter

I dette kapitel foretages en række nedslagspunkter, som har til formål at identificere myndighedens udfordringer i it-systemporteføljen. Myndigheden kan vælge de nedslagspunkter, der er behov for, men myndigheden skal som minimum adressere følgende fire obligatoriske nedslagspunkter i kapitlet:

* Forretningsunderstøttelse
* It-systemtilstand og informationssikkerhed
* Kontrakter og sourcing
* Forsyningssikkerhed for samfundskritiske it-systemer (skal kun adresseres, hvis myndigheden har samfundskritiske it-systemer).

Nedslagspunkterne kan behandles systemvist eller tværgående for hele myndighedens portefølje. For hvert nedslagspunkt skal der redegøres for den nuværende situation samt eventuelle udfordringer.

For at understøtte beskrivelserne i nedslagspunkterne benyttes de visninger, der genereres i datagrundlaget. Visningerne knytter sig til de obligatoriske nedslagspunkter. Herudover kan myndigheden benytte de supplerende visninger fra datagrundlaget til yderligere at identificere relevante udfordringer, ligesom myndigheden kan anvende egne visninger.

For hver af de identificerede udfordringer opstiller myndigheden et målbillede, der beskriver den ønskede situation for det givne område, fx at reducere myndighedens vedligeholdelsesefterslæb, håndtere legacy-udfordringer, øge it-sikkerheden, forenkle it-systemporteføljen eller reducere it-omkostninger, uden at it-systemerne forringes eller lignende. Myndigheden udarbejder på baggrund heraf en række initiativer, der skal hjælpe myndigheden med at opnå de opstillede målbilleder. De initiativer, der beskrives under hvert nedslagspunkt, skal også fremgå af initiativlisten i kapitel 6.

Det skal fremgå af beskrivelsen af initiativerne, at myndigheden, i prioriteringen af målbilleder og initiativer, har gjort sig overvejelser om, hvilke indsatser der er de vigtigste og skal startes først. Det skal fremgå, om der er en tilstrækkelig sammenhæng og kobling mellem forretningens strategiske retning, den kortlagte it-systemportefølje, de igangsatte initiativer og om it-handlingsplanen på den baggrund er realistisk.

Beskrivelserne kan suppleres af et roadmap eller et overblik, der binder it-handlingsplanens initiativer sammen med myndighedens strategiske retning, som blev præsenteret i kapitel 3. Det står myndigheden frit for, hvordan dette roadmap skal udformes.

**Visninger**

* **Forretningsunderstøttelse**
* *Forretningsunderstøttelse*

Hvor tilfredsstillende er it-systemets understøttelse af forretningsprocesser i dag?

* *Økonomi i forhold til forretningsunderstøttelse og teknisk tilstand*

Årlige it-systemomkostninger sammenholdt med forretningsunderstøttelse og teknisk tilstand.

* **Teknisk tilstand, dokumentation og viden og informationssikkerhed**

Ud over de nedenstående visninger skal der gives en uddybende beskrivelse af hvorvidt myndigheden efterlever sikkerhedsstandarden ISO 27001 fuldt ud.

* *Teknisk tilstand*

Tilfredshed med teknisk tilstand i dag sammenholdt med løbende nødvendig teknisk vedligeholdelse og udvikling.

* *Dokumentation og viden*

Er dokumentationen retvisende sammenholdt med, om der tilstrækkelige interne ressourcer med teknisk viden om it-systemet.

* *Sikkerhed*

Hvor tilfredsstillende er it-systemets sikkerhed i dag?

Foretages der regelmæssige opdateringer af it-systemets risikovurdering, og vurderes sikkerhedsniveauet på denne baggrund at være tilfredsstillende?

Er alle relevante sikkerhedsopdateringer og patches implementeret?

* *Utilstrækkeligheder på tværs af kortlægningsdimensioner*

Antal it-systemer med utilstrækkeligheder pr. kortlægningsdimension.

* **Kontrakter og sourcing**

Ud over de nedenstående visninger skal der gives en uddybende beskrivelse af besvarelsen i datagrundlaget om, hvor tilfredsstillende myndighedens kontrakt- og leverandørstyring af it-systemerne er i dag.

* *Sourcingmodel hhv. for drift og vedligehold og for udvikling*

Antal it-systemer fordelt efter sourcing hhv. for drift og vedligehold og for udvikling.

* *Genudbud*

Kan kontrakterne genudbydes?

Antal it-systemer og sum af samlede årlige it-omkostninger for systemerne fordelt efter, om deres kontrakter kan genudbydes.

* **Forsyningssikkerhed for samfundskritiske it-systemer (skal kun benyttes, hvis myndigheden har samfundskritiske it-systemer)**

Ud over de nedenstående visninger skal der gives en uddybende beskrivelse af besvarelsen i datagrundlaget om, hvorvidt myndigheden efterlever ”Katalog over kontraktbestemmelser for samfundskritiske it-systemer”.

* *Fremtidssikring af samfundskritiske it-systemers forretningsunderstøttelse*

Antal it-systemer fordelt efter tilfredshed med deres forretningsunderstøttelse i dag og efter deres forventede understøttelse om tre år.

* *Fremtidssikring af samfundskritiske it-systemers tekniske tilstand*

Antal it-systemer fordelt efter tilfredshed med deres tekniske tilstand i dag og efter mulighederne for deres tekniske vedligeholdelse fremadrettet.

* *Fremtidssikring af it-systemernes forretningsunderstøttelse og tekniske tilstand*

Antal it-systemer fordelt efter deres forventede forretningsunderstøttelse om tre år og efter mulighederne for deres tekniske vedligeholdelse fremadrettet.

* *Teknisk viden om it-systemerne*Antal it-systemer fordelt efter om der er processer for overdragelse af viden om dem, og om der er interne ressourcer med viden om dem.
* *Beredskabsplaner*

Foreligger der relevante beredskabsplaner for it-systemet, herunder for genoprettelse i tilfælde af major incidents?

* *Monitorering*

Sker der aktiv monitorering af relevante logs med henblik på opdagelse af sikkerhedshændelser?

* *Andel af årlige omkostninger til drift og vedligehold sammenholdt med samlede årlige omkostninger pr. it-system*

Vedligeholdelsesratio set som andel af årlige omkostninger til drift og vedligehold i forhold til samlede årlige omkostninger.

**Supplerende visninger**

I datagrundlaget findes en række supplerende visninger, der kan give et forbedret overblik over it-systemporteføljen. Myndigheden opfordres til at orientere sig i disse og benytte dem i det omfang, myndigheden finder det relevant.

# Realisering af it-handlingsplanen

Formålet med dette kapitel er at give et overblik over, hvordan myndigheden vil gennemføre it-handlingsplanen.

Kapitlet skal indeholde en beskrivelse af den ledelsesmæssige forankring af it-handlingsplanen, og hvilke organisatoriske og governancemæssige tiltag myndigheden vil lave for at sikre gennemførsel af it-handlingsplanen. Herunder skal kapitlet indeholde myndighedens plan for styring, opfølgning og løbende prioritering af de enkelte initiativer.

Myndigheden skal herudover belyse sine nuværende forudsætninger for at gennemføre it-handlingsplanen.

Vurderingen kan omfatte følgende punkter:

* Er der tilstrækkelige ressourcer i myndigheden til at gennemføre it-handlingsplanen?
* Er de rette kompetencer til stede hos myndigheden?
* Er der sikret finansiering til alle initiativer?
* Gennemføres flere initiativer på samme tid – og har myndigheden kapacitet til det?
* Er der indbyrdes afhængigheder mellem de enkelte initiativer?
* Er der en overvægt af initiativer med høj prioritet?
* Trækker initiativer, der gennemføres samtidig, på de samme ressourcer?
* Er der organisatoriske hindringer for gennemførsel af it-handlingsplanen?

Såfremt vurderingen viser, at der er udfordringer eller risici i forhold til gennemførslen af it-handlingsplanen, specificeres konkrete tiltag, som har til formål at sikre, at myndigheden har forudsætningerne for at realisere initiativerne i it-handlingsplanen.

Det kan eksempelvis være tiltag, der skal understøtte myndigheden i at:

* Sikre de nødvendige kompetencer og den rette organisering i forhold til at realisere it-handlingsplanen.
* Sikre den nødvendige økonomi til at realisere initiativer i it-handlingsplanen.
* Realisere eventuelle øvrige mål.

# Samlet overblik over initiativer

På baggrund af de forudgående kapitler i it-handlingsplanen opstilles myndighedens initiativer i tabelform.

**[Eksempel på initiativer i tabelform]**

| **Initiativ** | **Beskrivelse** | **Kompetencer og økonomi** | **Succeskriterier** | **Initiativejer** | **Forventet starttidspunkt** | **Forventet færdiggørelse** | **Prioritet** |
| --- | --- | --- | --- | --- | --- | --- | --- |
| 1 | *[Beskriv formål og indholdet af initiativet]* | *[Beskriv* * *det forventede ressourcetræk*
* *hvilke kompetencer, der er nødvendige for at gennemføre initiativet*
* *om initiativet beror på interne og/eller eksterne kompetencer*
* *den forventede økonomi for initiativet, og om der er afsat midler til gennemførsel af initiativet]*
 | *[Angiv samtlige succeskriterier for initiativet]* | *[Angiv hvem der ejer initiativet og er ansvarlig for at initiativet realiseres]* | *[Angiv kvartal og årstal]* | *[Angiv kvartal og årstal]* | *[Angiv prioritet på baggrund af myndighedens egen prioritering]* |
| 2 |  |  |  |  |  |  |  |
| … |  |  |  |  |  |  |  |

# Bilag

Indsæt liste over eventuelle separate bilag, der vedlægges it-handlingsplanen.

Blandt bilagene er det obligatorisk at vedlægge datagrundlaget. I tilfælde, hvor datagrundlaget ikke omfatter alle myndighedens it-systemer, er det ligeledes obligatorisk at vedlægge en liste, hvoraf alle myndighedens it-systemer fremgår, og med markering af de it-systemer, som ikke er omfattet af it-handlingsplanen.